24PES-174

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Espainiako Gobernuak iragarri du Nafarroak 11,2 milioi euro jasoko dituela datozen sei urteotan, Nafarroako Unibertsitate Publikoan irakasle laguntzaile doktoreen 46 lanpostu finantzatzeko; eta Nafarroako Gobernuak argitaratu duen informazioaren arabera, berriz, lanpostu horiek "irakaskuntza-dedikazioari dagokionez LOSUk ezarritako aldaketak direla-eta Nafarroak bere gain hartuko dituen lanpostu gehigarriekin osatuko dira". Hori horrela, nola osatuko dira lanpostu horiek, zein izanen da zenbateko ekonomikoa, eta zer aurrekontu-ekitaldiren kargura ordainduko da?

Iruñean, 2024ko apirilaren 4an

Foru parlamentaria: Cristina López Mañero